जांच अफसरों के मुताबिक यह सच है कि महाराज दूसरी पत्नी डॉ. आयुषी और बेटी कुहू के झगड़े में बुरी तरह फंस गए थे। उन्हें हर पल समाज में बदनामी का डर सताता रहता था। पत्नी उनकी निगरानी करने लगी थी। सेवादार और ड्राइवर से आश्रम में आने वाले दर्शनार्थियों और बैठक की जानकारी लेती थी। वह मिलने वालों और आने-जाने का हिसाब भी रखती थी। उधर, कुहू भी इस प्रयास में लगी रहती थी कि उसके पिता और पत्नी में किसी न किसी बात पर मतभेद बने रहें। इस बीच रियल इस्टेट में हुए नुकसान की वजह महाराज को अंदर ही अंदर खोखला कर रही थी।